Freek's Cottage Farm | Resensies
Freek's Cottage Farm: Hooffoto's
4.6 uit 5van 61 resensies vir Freek's Cottage Farm
Gerda N - Jan 2020
Rustige plaasatmosfeer waar my poedelhondjie ook veilig was.
Ons het oornag en alles was skoon en netjies. Die aand het twee vlermuise ingevlieg maar toe ons die sitkamerlig laat brand het deurnag het hulle besluit dit is beter om maar liewers buite te vlieg. Ons woon self op 'n plaas en dit is deel van die plaaslewe. Selfoonopvangs kon ons by die dam/swembad kry om ons mense tuis te laat weet dat ons veilig by die oornagslaapplek aangekom het. By die hoofopstal van die eienaars sou ons die nodige hulp kon kry indien ons nie reggekom het nie. Weereens is ons gewoond aan swak selfoonopvangs, maar eienaars kan dalk net vir gaste vooraf inlig dat selfoonopvangs beperk is. Stadsjapies ken dit nie. Ons sal enige tyd weer daar oornag as ons besig is met 'n roadtrip. Die sonsopkoms die oggend was iets om te aanskou.
Danie O - Jan 2020
Gesinstyd word weer hier gevind. Uitstekend.
Was aangenaam verras. Weg van tegnologie en mooiste sterre gesien, lekker geswem. Was goed ontvang en lekkerste kospakkies. Sal vir seker die plek aanbeveel.
Doanda M - Jan 2020
Beautiful and tranquil with a very hospitable hosts.
We had a wonderful stay and really enjoyed the braai packs and salad provided by the friendly host.
Janet V - Des 2019
Stukkie Karoo rustigheid.
Ons was nog op pad na ons eindbestemming, maar na 'n nag hier was die battery sommer herlaai. Kothuis is heerlik ingerig. Het met 3 honde gereis, die plek was netjies omhein. Die swembadjie was 'n welkome verrassing. Sal vir seker weer hier oornag en dit aanbeveel.
Emile M - Des 2019
Ongelooflike wegbreekhuisie weg van jou huis.
Hester L - Mei 2019
Hierdie verblyf was meer as wat ek verwag het. Alles wat jy nodig het was daar en ons kon selfs 'n vleisbraaipakkie by die gasvrou kry. Die Karoo-stilte was 'n lafenis vir die siel. Sal sommer 'n week hier wil bly. Baie dankie, Paula.
Darryn C - Jan 2019
Beautiful klein privaat huisie.
Op die mooiste plaas.
Angela F - Jan 2019
Plaaslewe. Was 'n voorreg om my familie te wys hoe ons boere leef en opoffer.
Maruschka D - Des 2018
Lekker rustig, kan afskakel van die stad se geraas.
Ons het baie lekker gebly. Dit is baie mooi en rustig. Dit sal nice wees as al die slaapkamers deure het.
Freek's Cottage Farm's terugvoer
Dankie vir die ondersteuning vir die 3de jaar, sal kyk na die deur probleem.
Selma O - Sep 2018
Wat 'n ontdekking!
Dit kon nie beter nie! Het baie resensies gelees wat gesê het dis basies, maar eerlikwaar was daar werklik als wat mens kon nodig kry en eer. Dis 'n pragtige, knus klipkothuis met 'n heerlike kaggel en beskutte buitebraai. Dis langs 'n opdamming in die rivier met die klank van die windpomp en die roep van die visarend die enigste geluide wat jy hoor. Was mal oor die vriendelike perde wat ons kom welkom heet het. Regte plaasverblyf op 'n produserende plaas. Mooi natuurskoon, dit voel of jy in die middel van nêrens is. Tog is Murraysburg net 15 minute daarvandaan. Ons beveel beslis Freek's Cottage aan, perfek vir 'n gesin of groep vriende!
We could not have been happier with our stay at Freek's Cottage. We read so many reviews saying it was basic, but honestly, everything you could possibly need and more is provided. A beautiful, cosy stone cottage with a lovely indoor fireplace as well as a protected outdoor braai. Located next to the dammed up river with the sound of the wind pump and the cry of the fish eagles the only sounds you'll hear. We loved the friendly horses who were there to greet us on arrival! A real farm stay on a working farm. The scenery is gorgeous and if feels you are in the middle of nowhere, yet Murraysburg is only 15 minutes away. We'd absolutely recommend Freek's Cottage. It's perfect for a family or group of friends too!
Thank you so much for this possitive reply, hope to see you again one day.
Otto A - Apr 2018
Verblyf by die plaas was 'n groot verrassing, rustige Karoo-omgewing, met vriendelike diens.
Alles wat nodig is. Sal weer daar tuisgaan.
Leon V - Mrt 2018
Pragtige ligging met die geroep van visarende wat die sonsondergange onvergeetlik maak. Karoo gasvryheid op sy beste!
Stephanie B - Feb 2018
Ons het dit baie geniet om hier te bly. Die cottage is bitter oulik, die omgewing so mooi en die Karoo se sterrehemel 'n belewenis! Verdermeer is Paula 'n uitstekende gasvrou!
Darryn C - Jan 2018
Amazing beautiful plek.
In die middel van nêrens - in die middel van die Karoo - 'n belewenis en so pragtig.
Yolande V - Jan 2018
Werklik goeie waarde vir geld en die perfekte oornagplek!
Die oomblik toe ons deur die plaashek van Freek's Cottage ry toe voel dit of ek met vakansie is. Ons sal vir seker weer daar oornag, die berge, natuur en stilte is idillies.
Peter B - Jan 2018
Dit was uitstekend/veilig en netjies gewees - goeie natuurbelewenis.
Was baie warm en welkom ontvang, beste diens gekry en is soos deel van die family hanteer. Die natuur om ons en die windpomp wat iets besonders met ons eie braaigeriewe en braaipakke het ons werklik geniet, die verrassing met ys en ons braaipakke en slaai met roosterkoeke was elke keer daar en is veilig. Kon self in en uit gaan soos ons wou en was werklik tevrede gewees, baie dankie vir wonderlike diens en dankie dat ons julle plekkie kon deel ons wys almal die foto's en sal vir seker almal aanbeveel wat weer Kaap toe gaan om vir seker julle te gebruik. Sal dalk moontlik `n Facebook page ook doen om vir ander te kan wys hoe goed julle doen nog meer bemarking te doen.
Baie dankie, waardeer, ek het 'n fb page, maar is maar sleg met bestuur daarvan.
Johan V - Des 2017
Baie netjies en bekostigbaar
Ons het baie lekker gebly en was aangenaam verras oor hoe goed toegerus die kothuis was. Baie mooi ligging.
Zelda S - Des 2017
Genotvolle, lekker, skoon, netjiese, gasvrye verblyf en fantastiese aandete.
Was wonderlik om die eerste aand van die vakansie so te begin. Het sommer alle stres afgelaai en sielerus gehad. Beslis aan te bevele!
Stersia B - Okt 2017
Heerlike Karoo rustigheid.
Baie goeie waarde vir geld. Stukkie grondpad wat ons moes ry, was in 'n goeie toestand.
Dankie Stersia, bly om te sien julle was tevrede.
Hanno V - Jul 2017
Lekker rustige atmosfeer. Jy moet ontspan!
As jy net wil wegbreek en rustig wees, is dit die plek vir jou. Die huisie is lekker knus en het alles wat nodig is. Paula se kos is wonderlik.
Die eenheid was goed toegerus, netjies en skoon. Die omgewing is baie rustig en stil en baie mooi. Ons het heerlik gebly.
Piet S - Jul 2017
Die mense is baie vriendelik, die cottage is mooi skoon en netjies - regtig waarde vir geld betaal!
Richard P - Jun 2017
Mountain Karoo farm environment.
I was welcomed with extra firewood for the overcast and rainy night's stay, the fireplace in the cottage is a highlight. Enjoy absolute stilness in the midst of the mountains.
Ingrid R - Jun 2017
Ons was mal oor die plek en dit was so skoon en so netjies in die kothuis toe ons daar aangekom het.
'n Warm winter-duvet sou ons baie gehelp het want dit was bitter koud.
We loved the peace and quiet and how neat and tidy the cottage was when we arrived.
It would have been helpful to have had a warmer duvet on the bed as it was very cold.
Kobus O - Jun 2017
Vriendelike, gasvrye mense en stil en rustige verblyf.
Die kontak met LekkeSlaap was uitstekend. Blitsige en baie effektiewe diens en kommunikasie. Freek se huisie is lekker eenkant op 'n werkende plaas en hulle kon ons ook help om die bokke af te slag na die jag in die distrik.
Helen V - Jan 2017
Fantasties! Was heerlik!
Uit al die plekke waar ons al geoornag het, is Freek's Cottage Farm nou heel bo-aan ons lys van oornag plekke. My man wil sommer weer gaan vir meer as 'n nag! Beslis 'n rustige omgewing en die eienaars baie vriendelik! Dankie Freek's Cottage Farm vir 'n lekker oornag plekkie!
Sarette L - Jan 2017
'n Absolute oasis in die Karoo.
Ons probeer altyd om op 'n plaas oor te slaap wanneer ons met vakansie gaan. Hierdie was ons eerste besoek aan Freek's Cottage maar beslis die eerste van baie. Dit is absoluut die moeite werd om af te draai en daar te gaan slaap. Die huis self is ontsettend goed ingerig, ruim en silwerskoon. Die vleis en bykosse wat jy vooraf kan bestel is puik. Ons is nou nog spyt ons het nie meer bestel nie. Daar is volledige DSTV maar my tienerkind het eerder op die plaas rondgeloop - dit spreek boekdele.
Thelmie P - Jan 2017
'n Lafenis in die Karoo.
Dit is heerlik om te oornag by 'n kothuis wat so volledig toegerus is met selfs ys in die vrieskas op 'n vuurwarm somersdag. Die aandete, bestaande uit braaipakke, aartappelslaai en roosterkoek was heerlik en groot bederf.
Marié B - Jan 2017
Gerieflik, skoon en rustig.
Ons het baie lekker gebly - alles wat nodig is, is beskikbaar. Veilig en rustig.
Willem K - Des 2016
Rustig en heerlik.
Afgesonder. Perfek vir wegbreek. Die huisie is goed toegerus en gerieflik. Sal beslis weer daar gaan bly.
Maruschka D - Des 2016
Die cottage het als wat 'n mens benodig en is skoon.
Die cottage is nie ver van die dorp nie en is baie stil en rustig, net wat mens nodig het as mens van die besige stad lewe af kom. Sal definitief weer daar kom bly. Die braaipak wat voorsien was, was heerlik. Dankie baie!
Pottie P - Nov 2016
Uitstekend, baie netjies en rustig.
Kobus V - Aug 2016
Bederf jouself in die Karoo!
Indien jy op soek is na 'n wegbreek van die besige stadslewe, fantastiese waarde vir geld, en 'n pragtige stil omgewing gaan maak gerus 'n draai by Freek se Kothuis! Ons was moeg na 'n lang dag se ry (ons het oornag tussen Pretoria en Hermanus) maar die plaas het ons so verbaas dat ons eers 'n ent moes gaan stap om te verken. Die huisie self is netjies, skoon, en ten volle uitgerus en die vriendelike plaasmense het ons op aanvraag van tjops, wors, heerlike aartappelslaai, en roosterkoek met konfyt en kaas voorsien teen ongelooflike pryse. Naby is daar 'n dam en berge wat maak vir 'n pragtige sonsondergang. Freek se Kothuis is nie 5-ster-verblyf nie, dis 5-miljoen-ster-verblyf, want die Karoonag sal jou asem wegslaan met sy helder naghemel en melkweg. Beveel dit aan vir mense wat hou van die natuur.
Carlize K - Apr 2016
Die beste prys ooit wat jy kan betaal vir die absoluut wonderlikste huisie om in te bly. Die plaas is pragtig en veilig en die eienaars doen werklik ekstra moeite met hul gaste. Daar is kaggel in huis en mooiste vuurmaakplekke buite. Badkamers is pragtig. Kombuis pragtig. Alle kos wat voorberei word vir die piekniekmandjie is van uitstaande gehalte en baie baie goedkoop. Ons sommer huistoe met wegneem een ook want dit was net te lekker. Sal baie verlang na hierdie plaas. Vat maar jou eie ekstra kombers in winter as jy koulik is.
5-ster behandel ontvang teen 'n prys wat jy nêrens anders ooit sal kry nie.
Die beste prys ooit wat jy kan betaal vir die absoluut wonderlikste huisie om in te bly. Die plaas is pragtig en veilig en die eienaars doen werklik ekstra moeite met hul gaste. Daar is kaggel in huis en mooiste vuurmaakplekke buite. Badkamers is pragtig. Kombuis pragtig. Alle kos wat voorberei word vir die piekniek mandjie is van uitstaande gehalte en baie baie goedkoop. Ons sommer huistoe met wegneem een ook want dit was net te lekker. Sal baie verlang na hierdie plaas. Vat maar jou eie ekstra kombers in winter as jy koulik is.
Johan H - Mrt 2016
Stilte en vrede. Pragomgewing. Net wat ons nodig gehad het na die N1 malheid.
Ons is na 'n heel aanvaarbare grondpadrit vriendelik en in Afrikaans ontvang deur die eienaars. Die kothuis is ver genoeg van die plaasopstal om die ervaring van afgeleë te skep maar in der waarheid is dit net om die draai. Die kothuis is genoegsaam gemeubileer en baie skoon. Die kuier/braai area is wonderlik met 'n lieflike uitsig. Die vuurhout is voorsien sonder ekstra koste. Ons kan met groot vrymoedigheid Freek's Kothuis aanbeveel.
Charlotte T - Mrt 2016
Baie privaat, stil en rustig veral na 'n lang pad.
Regtig die moeite werd. Was baie rustig en nader aan die natuur kry mens nie.
Anton B - Jan 2016
Heerlik ontspan en die bekoring van die Karoo ervaar.
Heerlik ontspan in skilderagtige deel van die Karoo waar die sterre baie helder skyn. Die kothuis se rustieke afwerking pas perfek in sy omgewing en die kombuis het alles gehad wat ons benodig het. Skoon en netjies en die eienaars is baie gasvry en hulpvaardig.
Tharina B - Jan 2016
Wonderlike klein juweeltjie van 'n plek. Die huisie was pragtig skoon en netjies met ruim kamers. Uitstekend toegerus en die piekniekmandjie was uit die boonste rakke (braaipak, vars gebakte brood, plaasbotter, heerlike konfyt en slaai). Ons het dit baie geniet, baie dankie!
Louise M - Jan 2016
Rustig, stil en ontspannend.
Aangename natuur- ,voël- en dierelewe by 'n groot dam op 'n plaas. Ons het ons verblyf met 2 volwasse kinders besonder baie geniet.
Angelene H - Jan 2016
Netjies, maar warm.
Die kothuis is baie ver van Drie Susters en met 'n karavaan was die pad ongemaklik. Ons kon ook nie brandstof ingooi op Murraysburg as gevolg van die "gehalte" van die diensstasie.
Shaun W - Des 2015
Baie aangenaam ,skoon en ruim.
Ons het 'n baie aangename tyd gehad. Die plek is skoon en ruim en baie goed toegerus met alles wat jy benodig. Dis ook lekker privaat. Daar is 'n baie oulike braaiplek met 'n mooi uitsig op die berg. Ek sal dit definitief aanbeveel vir iemand wat wil oornag op pad Kaap toe met 'n gesin wat privaatheid soek en net wil ontspan. Baie dankie.
Jacques C - Jul 2015
Oulike stil huisie in die Karoo.
Baie mooi omgewing. Huisie is basies, maar het genoeg van nodige. Kort hier en daar afronding/klaarmaak. As jy op jou eie rustig kan wees is hierdie die tipe plek om te besoek. Gasheer/vrou baie hulpvaardig.
Cobus L - Jul 2015
Jolanda S - Jul 2015
Ons was bevoorreg om 'n trop Angora skape te sien. Pad na die plaas is goed. Ons het dadelik die kaggel aangesteek by aankoms. Lekker sterre gekyk.
Sonia B - Jun 2015
Sou langer wou bly.
Wintertyd saans by 'n kaggelvuur in die Karoo: Wat beter is daar? Die rustigheid van 'n plaas.
Andreas B - Jun 2015
Oornag op pad en terug Kaap toe. Vriendelike diens en huisie is goed toegerus, dit was egter baie koud in die nag (onder nul in die nag middel Junie) alhoewel die kaggelvuur klein bietjie gehelp het. Sterrehemel fantasties in die koue wintersnag!
Marcel F - Jun 2015
Lovely stay in the Karoo.
Our stay was lovely. The unit provides everything you need. The braai meat we ordered from the farm was very tasty and we recommend the option to everyone! We really enjoyed exploring the farm and the quiet surroundings. We will definitely plan another stay. Highly recommended.
Chirene H - Mei 2015
Wat 'n lekker Karoo-belewenis.
Dit was vir ons 'n baie lekker verrassing met die Windpomp so by die huisie en die perde in die agtergrond. Die lieflike vuurmaakplekkie was ideaal. Die gasvryheid was wonderlik. Veral die lekker vars gebakte brood. Sal definitief weer hier kom oorslaap.
Ben S - Apr 2015
Mooi natuur en baie rustig.
Ons het die braaiplek met vuurmaakhout geniet, en die plekkie was netjies. Die twee akkedisse wat binne in die kothuis bly het ongemaklikheid veroorsaak met die vrou en kinders. Andersins was dit die moeite werd om van die N1 af te draai en die kort grondpad te ry na die plaas toe.
Ta B - Apr 2015
Dit was die moeite werd om te gaan oorslaap.
Ons het dit vreeslik geniet en sal dit beslis aanbeveel.
Christie V - Jan 2015
Oomblik om te onthou.
Hartlike verwelkom met n warm brood, slaai en karoo-lam om te braai. Die huisie is goed toegerus en ruim met alles wat nodig is. Om in die stilte van die Karoo te kon vuurmaak en braai was hemels. Teen die prys vir akkommodasie en aandete is dit baie goeie waarde vir geld om in die bekoorlike en rustieke huisie te oornag.
Pieter B - Jan 2015
Ruimte binne en buite met vryheid vir liggaam en siel, veral vir die natuurliefhebber.
Terugvoer mag verskil afhangend van elkeen se verwagtinge en verwysingsraamwerk. Wat ons egter betref: Een nag was te min om werklik dit wat Freek's Cottage en die omgewing bied te ontgin, maar met wat ons ervaar het, is dit 'n moet op van ons volgende reisplanne. Wat 'n lekker braai-area het julle nie! Veral die kinders was gaande daaroor en sou heelnag by die vuur kuier as dit kon. En wie weet, dalk kom ons volgende keer in die winter om die kaggel te kom beproef. Die plek het atmosfeer en eenvoud met styl wat 'n mens toelaat om te ontspan. Baie dankie vir jul vriendelikheid en bedagsaamheid.
Ruann K - Jan 2015
Die beste waarde vir geld verblyf vir 'n halfweg stop na Hartenbos. Ek was baie beïndruk met die geriewe en die area. Baie dankie vir 'n wonderlike ervaring, sal definitief weer gebruik maak van julle asook aanbevelings maak vir ander om by julle te bly.
Jane S - Jan 2015
Wonderful hospitality, off the beaten track and a great stay over.
Caring hosts, quaint accommodation with everything that is needed for a few days stay. Would definitely return even though off the beaten track and worth a one night stay.
Dirk J - Jan 2014
Baie lekker as oorslaap-bestemming.
Freek se Kothuis is gerieflik en het 'n baie rustige, landelike atmosfeer. Dankie vir die brood wat ons gekry het omdat daar nie meer brood op die dorp beskikbaar was toe ons aangekom het.
Eddie A - Des 2013
Sou graag 'n naweek daar wou bly, maar was te haastig om verder te ry.
Vanessa M - Jul 2013
Perfect getaway and phenomenal views!
A perfect cottage well out of town with comfortable accommodation at excellent prices. Fantastic walks into the veld and mountains with excellent viewings of Black Eagle pair. Thank you for sharing your piece of paradise.
Donn P. R - Apr 2013
Donn P. R
Wonderful customer service from host.
Wouter S - Mrt 2013
Enjoyed our stay and will go back again. Clean and tidy, had everything we needed except for a braai grid (there was even milk in the fridge!) Owners very friendly and helpful.
Richard V - Mei 2012
Old style farm life sweetened by the basic creature comforts of modern day living.
Our stay was wonderful. Our old fashioned, quaint and very practical accommodation suited us perfectly. Our privacy was ensured and respected and we had a warm and inviting interaction with our hosts throughout our stay. The farmâ??s vast splendor that includes significant copies, Karoo valleys and a river caters for game and domestic interests, hiking and lots of relaxation. I recommend this accommodation to city folk and the duration of the stay should be between 3-5 days.
Adres: Brookfield, Murraysburg, 6995, Wes-Kaap
https://d288tngog90ix0.cloudfront.net/AAEAAQAAAAAAAAAAAAAALT6vg8511J1EuDlN0p5pVxsAouFt4n5zvPQQwb79fRYKrkVsu0?w=1440&h=960&fit=crop&auto=format Vanaf R720 per nag (plek vir 4) 61 5 1 5 Brookfield Murraysburg 6995 Wes-Kaap 086 999 0018 14:00-19:00 10:00 -31.883593283088 23.718463182449